“สธ.” นัดแถลงด่วน 5 โมงเย็นวันนี้! แจงข่าว พบนักโทษในเรือนจำ สงสัยติด “โควิด”
“สธ.” นัดแถลงด่วน 5 โมงเย็นวันนี้! แจงข่าวพบนักโทษในเรือนจำ สงสัยติด “โควิด”
“สธ.” นัดแถลงด่วน 5 โมงเย็นวันนี้! แจงข่าวพบนักโทษในเรือนจำ สงสัยติด “โควิด”
3 ก.ย. 2563

รายงานข่าวจากกระทรวงสาธารณสุข เปิดเผยว่า นพ.สุวรรณชัย วัฒนายิ่งเจริญชัย อธิบดีกรมควบคุมโรค จะแถลงข่าวเพื่อชี้แจงกรณีพบนักโทษในเรือนจำสงสัยติดเชื้อโควิด-19 เวลา 17.00 น.วันนี้ (3 ก.ย.63)
ทั้งนี้ สืบเนื่องจาก นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยในเบื้องต้นว่า พบนักโทษในเรือนจำ ต้องสงสัยติดโควิด-19 จำนวน 1 คน ซึ่งผลตรวจครั้งแรกพบว่าเป็นบวก (ติดเชื้อโควิด-19) ขณะนี้รอผลตรวจเลือดซ้ำอีกครั้ง
ขณะที่ล่าสุด ทางกรมราชทัณฑ์ ออกมายืนยันว่ามีผู้ต้องขังติดโควิด จำนวน 1 คน โดยเป็นผู้ต้องขังใหม่อยู่ในทัณฑสถานบําบัดพิเศษกลาง เข้ามาในเรือนจำวันที่ 26 สิงหาคม ไม่แสดงอาการใดๆ แต่ตรวจพบว่าติดโควิด-19 เมื่อวานนี้ (2 ก.ย.) ในห้องมีผู้ต้องขังอื่นร่วมด้วย 30 คน แต่ตรวจแล้วไม่พบว่า ติดเชื้อ เบื้องต้นแยกทั้ง 30 คนไว้แล้ว ส่วน 1 คนที่ติดโควิด-19 ส่งตัวไปรักษาตามขั้นตอน